ବଡବିଲ ୧୧|୭ଃ ୧୪ ଚକିଆ ଟ୍ରକ୍ ମାଡ଼ିଯାଇ ଜଣେ ୬୫ ବର୍ଷିୟା ବୃଦ୍ଧାଙ୍କର ମୃତ୍ୟୁ ହୋଇଛି । ବଡ଼ବିଲ ଥାନା ଟଂଟୋ ଏୟାରଷ୍ଟ୍ରିପ୍ ନିକଟରେ ଏହି ଅଘଟଣ ଘଟିଛି । ମୃତକ ହେଉଛନ୍ତି ସୁକମତୀ ସାହୁ ।
ସୂଚନାଯୋଗ୍ୟ ଯେ, ବୃଦ୍ଧା ଜଣକ ଚାଲିଚାଲି ଯାଉଥିବା ସମୟରେ ପଛପଟୁ ଓଡି ୦୯କେ୨୧୭୯ ନମ୍ବର ଟ୍ରକଟି ତାଙ୍କୁ ଧକ୍କା ଦେଇଥିଲା । ଫଳରେ ତାଙ୍କର ମୃତ୍ୟୁ ହୋଇଥିଲା । ଦୁର୍ଘଟଣା ଘଟାଇବା ପରେ ଟ୍ରକକୁ ଛାଡି ଡ୍ରାଇଭର ଫେରାର ହୋଇଯାଇଛି । ଘଟଣାକୁ ନେଇ ସ୍ଥାନୀୟ ଅଂଚଳରେ ଚାପା ଉତ୍ତେଜନା ପ୍ରକାଶ ପାଇଥିଲା । ବଡବିଲ ପୋଲିସ ଲୋକଙ୍କୁ ବୁଝାସୁଝା କରି ମୃତଦେହକୁ ବ୍ୟବଚ୍ଛେଦ ପାଇଁ ପଠାଇବା ସହ ଟ୍ରକକୁ ଜବତ କରିଛି ।
